37. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ. 415/3/541952 της 23 Δεκ. 1991/21 Ιαν. 1992 (ΦΕΚ Β΄ 26) Ανακατάταξη Εφέδρων Αξιωματικών στο Στρατό Ξηράς. ΄Εχοντας υπόψη: α. Την παρ. 3α του άρθρ. 28 του ΑΝ 833/37 «Περί Στελέχους Εφέδρων Αξκών» όπως αυτή τροποποιήθηκε και συμπληρώθηκε με το άρθρ. 1 του Ν.Δ. 1306/72 «Περί τροποποιήσεως και συμπληρώσεως της περί Εφέδρων Αξκών Νομοθεσίας», αποφασίζουμε: ΄Αρθρ.1.-1.Επιτρέπεται η ανακατάταξη βραχείας διάρκειας 3 ετών εφ’ άπαξ ή τμηματικά 800 Εφέδρων Αξκών όλων των Όπλων και Σωμάτων και οποιασδήποτε ειδικότητας, στο Στρατό Ξηράς. 2.Ο ακριβής αριθμός των ανά έτος ανακατα-τασσομένων εφέδρων Αξκών καθορίζεται από τον Αρχηγό Γενικού Επιτελείου Στρατού. 3.Σε περίπτωση που δεν συμπληρωθεί ο αριθμός των προς ανακατάταξη που έχει καθορισθεί, δύναται ο Αρχηγός Στρατού να συμπληρώσει τον αριθμό αυτό κατά το επόμενο έτος. Ο αριθμός των εκ μεταφοράς του προηγούμενου έτους ανακατατασσομένων δεν προσμετράται στον αριθμό των Εφέδρων Αξκών που μπορεί να καθορισθεί για κατάταξη το έτος αυτό. 4.Ο αριθμός των ανά Όπλο ή Σώμα ανακατατασσομένων καθορίζεται αναλυτικά με βάση τις προβλεπόμενες οργανικές θέσεις κατωτέρων αξκών (Υπλγών-Ανθλγών), σε συνδυασμό προς τις ελλείψεις στα Όπλα και Σώματα. Προσόντα Ανακατατασσομένων ΄Αρθρ.2.-Δεκτοί για ανακατάταξη για βραχεία περίοδο έξι (6) μηνών μέχρι  τριών 3 ετών, γίνονται οι αφυπηρετούντες ή αφυπηρετήσαντες εφόσον δεν έχει παρέλθει μήνας από της απολύσεώς των». Η μέσα σε «» φράση αντικαταστάθηκε ως άνω από την παρ. 4 άρθρ. 1 της με αριθ. Φ. 415/21α/1/10266/Σ.128/10-20 Ιαν. 1995(ΦΕΚ Β΄32), απόφ. Υπ. Εθν. Άμυνας,  κατωτ. αριθ. 39.. α. Είναι ικανοί κατηγορίας πρώτης (Ι/1). β.΄Εχουν ηλικία μέχρι 28 ετών, που συμπληρώνεται την 31 Δεκεμβρίου του έτους που υποβάλλεται η αίτηση. Η ηλικία υπολογίζεται κατά τις διατάξεις του Νόμου περί Στρατολογίας. γ.Δεν έχουν καταδικασθεί για αξιόποινες πράξεις και δεν εκκρεμεί σε βάρος τους ποινική δίωξη ή παραπομπή σε Ανακριτικό Συμβούλιο. Δικαιολογητικά Ανακατατασσομένων ΄Αρθρ.3.-1.Για την ανακατάταξη οι ενδιαφερόμενοι υποβάλλουν τα δικαιολογητικά που αναφέρονται παρακάτω: α. Οι υπηρετούντες έφεδροι Αξκοί. (1)Αίτηση του ενδιαφερομένου. (2)Πλήρες Αντίγραφο Φύλλου Μητρώου που να είναι θεωρημένο από το Στρατολογικό Γραφείο και στο οποίο περιλαμβάνονται όλες οι επιβληθείσες σ’ αυτόν ποινές με τα αιτιολογικά τους. (3)Πλήρες αντίγραφο διαδοχικών σημειώσεων. (4)Γνωμάτευση της οικείας Επιτροπής Απαλλαγών περί της Υγειονομικής του καταστάσεως. (5)Πρόταση της Μονάδος που υπηρετεί ο ενδιαφερόμενος με γνωμάτευση του Προϊσταμένου κλιμακίου περί της καταλληλότητος ή μη τούτου. β. Οι μη υπηρετούντες ΄Εφεδροι Αξκοί (τα δικαιολογητικά υποβάλλονται μέσω της οικείας Ε Μ με μέριμνα των ενδιαφερομένων). (1)Αίτηση του ενδιαφερομένου. (2)Πιστοποιητική Στρατολογικής καταστάσεως τύπου «Α». (3)Αντίγραφο ποινικού μητρώου από το οποίο να προκύπτει ότι ο ενδιαφερόμενος δεν έχει καταδικασθεί ή παραπεμφθεί για κακούργημα, κλοπή, υπεξαίρεση, απάτη, πλαστογραφία, ψευδορκία, ψευδή καταμήνυση, συκοφαντική δυσφήμιση, δωροδοκία ή για εγκλήματα που ανάγονται στην προστασία του δημοκρατικού πολιτεύματος και δεν έχουν στερηθεί τα πολιτικά τους δικαιώματα. (4)Πιστοποιητικό της αρμοδίας Εισαγγελικής Αρχής, από το οποίο να προκύπτει ότι ο ενδιαφερόμενος δε διώκεται για κάποιο από αδικήματα του προηγουμένου εδαφ. 1β(3). (5)Πρόταση της οικείας ΕΜ περί της καταλληλότητας ή μη του ενδιαφερομένου. Η πρόταση συντάσσεται με βάση τα στοιχεία του Φύλλου ποιότητας του Εφέδρου και δεν απαιτείται γνωμάτευση του προϊσταμένου κλιμακίου. (6)Πλήρες αντίγραφο διαδοχικών σημειώσεων. (7)Απόσπασμα Φύλλου Μητρώου με όλες τις επιβληθείσες ποινές με τα αιτιολογικά τους (πειθαρχικές και μη). (8)Γνωμάτευση της πλησιεστέρας του τόπου διαμονής του εφέδρου Αξκού Επιτροπής Απαλλαγών επί της υγειονομικής του καταστάσεως. 2.Ειδικά για τους μη υπηρετούντες εφέδρους Αξκούς: α.Τα υπ’ αύξοντα αριθμό 1β(5), 6, και (7) δικαιολογητικά συντάσσονται με μέριμνα των ΕΜ. β.Η εξέτασή τους από την Επιτροπή Απαλλαγών γίνεται με παραπεμπτικό της ΕΜ στην οποία κατέθεσαν την περί ανακατατάξεώς τους αίτηση. Διαδικασία Ανακατατάξεως ΄Αρθρ.4.-1.Ο χρόνος υποβολής των δικαιολογητικών, η υποβολή τους, ο αριθμός που θα κληθεί προς ανακατάταξη, οι θέσεις που θα καλυφθούν η διαδικασία επιλογής των προς ανακατάταξη ως και κάθε άλλη λεπτομέρεια καθορίζονται με διαταγές του Γενικού Επιτελείου Στρατού. 2.Η έγκριση της ανακατάταξεως και η τοποθέτηση των ανακατατασσομένων ενεργείται με διαταγή του Αρχηγού του Γενικού Επιτελείου Στρατού. (Αντί για  τη σελ. 1176,11)  Σελ. 1176,11(α) Τεύχος 1389 Σελ. 85 Στέλεχος Εφέδρων Αξιωματικών 36.Ν.η.37 3.Ειδικά για τους ανακατατασσομένους στο κοινό Στρατολογικό Σώμα καθορίζονται τα εξής: α.Οι ανακατατασσόμενοι θα πρέπει να έχουν υπηρετήσει τη θητεία τους ως ΄Εφεδροι Αξκοί ΠεζικούΣτρατολογίας. β.Οι προτάσεις ως προς τον αριθμό που θα κληθεί θα υποβάλλονται από τον Δντή του Στρατολογικού ΓΕΕΘΑ προς το ΓΕΣ. γ.Για την υποβολή των δικαιολογητικών, επιλογή, έγκριση ανακατατάξεως και τοποθέτηση ισχύουν οι παρ. 1 και 2 του άρθρου αυτού. ΄Εναρξη-Ανανέωση-Παράταση Ανακατάταξης ΄Αρθρ.5.-1.Η ανακατάταξη αρχίζει: α.Από την ημερομηνία που οι ΄Εφεδροι Αξκοί θα απολυόταν οριστικά από τις τάξεις του Στρατού, αν δεν ανακατατάσσονταν, για όσους ανακατα-τάσσονται κατά τη διάρκεια που υπηρετούν. β.Απο την ημερομηνία παρουσιάσεως και εγγραφής τους στη Μονάδα που τοποθετούνται οι μή υπηρετούντες. 2.Οι ανακατατασσόμενοι ΄Εφεδροι Αξκοί, μπορούν να ανανεώσουν την ανακατάταξή τους μέχρι τη συμπλήρωση υπηρεσίας 3 ετών, ο χρόνος δε αυτός υπολογίζεται από την ημερομηνία της αρχικής ανακατατάξεώς τους. 3.Η διαδικασία ανανεώσεως-παρατάσεως της ανακατατάξεως καθορίζεται με διαταγή του Γενικού Επιτελείου Στρατού. Τοποθετήσεις-Μεταθέσεις ΄Αρθρ.6.-1.Οι ανακατατασσόμενοι ΄Εφεδροι Αξκοί τοποθετούνται προς κάλυψη υπηρεσιακών αναγκών του Όπλου ή Σώματος στο οποίο είχαν επιλεγεί και υπηρετήσει τη θητεία τους και Μονάδες Εθνοφυλακής. 2.Απαγορεύεται η τοποθέτηση των ανακατασσομένων σε γενικές θέσεις και Επιτελεία Τακτικών Συγκροτημάτων και άνω. 3.Κατ’ εξαίρεση επιτρέπεται στους ανακαταταγμένους Εφέδρους Αξκούς στο Στρατολογικό να τοποθετούνται και σε Επιτελεία Σχηματισμών. 4.Οι ανακαταταγμένοι δεν τοποθετούνται, ούτε μετατίθενται σε Μονάδες των νομών Αττικής και Θεσ/νίκης και θέσεις του εξωτερικού. Σελ. 1176,12(α) Τεύχος 1389 Σελ. 86 5.Η μετάθεση ανακαταταγμένων Εφέδρων Αξκών δεν επιτρέπεται προ της παρελεύσεως 15 μηνών από την ανακατάταξή τους. Κατ’ εξαίρεση επιτρέπεται η μετάθεση μετά τη συμπλήρωση εξαμήνου υπηρεσίας εφόσον όμως συντρέχουν σοβαροί οικογενειακοί λόγοι. Ευνόητον ότι οι μεταθέσεις λόγω μετασταθμεύσεως ή διαλύσεως Μονάδων δεν υπάγονται στους παραπάνω περιορισμούς. Απολύσεις ΄Αρθρ.7.-1.Οι ανακαταταγμένοι ΄Εφεδροι Αξιωματικοί απολύονται με βάση την παρούσα χωρίς άλλη διαταγή: α.Μόλις συμπληρώσουν χρόνο πραγματικής στρατιωτικής υπηρεσίας τριών ετών ως ανακαταταγμένοι. β.Εφόσον ανακατατατάχθηκαν για χρόνο μικρότερο των 3 ετών, μόλις συμπληρώσουν χρόνο πραγματικής στρατιωτικής υπηρεσίας ίσο προς την αναληφθείσα υποχρέωση, εφόσον δεν υποβάλλουν έγκαιρα αίτηση για ανανέωση της ανακατάταξής του. γ.Όταν τύχουν από Υγειονομική Επιτροπή του Στρατού οποιασδήποτε διαρκείας αναβολή για λόγους υγείας. δ.Όταν ενταχθούν σε κατηγορία σωματικής ικανότητας που δεν προβλέπεται για το βαθμό, το Όπλο ή τω Σώμα, στο οποίο υπηρετούν. 2.Είναι δυνατή η απόλυση των ανακαταταγμένων Εφέδρων Αξκών πριν από τη λήξη της αναληφθείσας από αυτούς υποχρεώσεως με αίτησή τους και κατόπιν αποφάσεως του Αρχηγού του Γενικού Επιτελείου Στρατού: α.Εφόσον συντρέχουν σοβαροί οικογενειακοί λόγοι και εφόσον ο ενδιαφερόμενος έχει συμπληρώσει εξάμηνη τουλάχιστον υπηρεσία ως αναταταταγμένος. β.Οποτεδήποτε εφόσον διορισθεί σε θέση του Δημοσίου ή Νομικό Πρόσωπο Δημοσίου Δικαίου ή Νομικό Πρόσωπο ιδιωτικού Δικαίου Δημοσίου Ενδιαφέροντος. 3.Τέλος είναι δυνατή η απόλυση των ανακαταταγμένων Εφέδρων Αξκών με απόφαση του Αρχηγού του Γενικού Επιτελείου Στρατού οποτεδήποτε μετά από γνωμοδότηση ανακριτικού Συμβουλίου ή αιτιολογημένη πρόταση του Διοικητού της Μονάδας που υπηρετούν ότι κρίνονται, για οποιοδήποτε λόγο, ακατάλληλοι για συνέχιση της αναληφθείσας υποχρεώσεώς τους. 36.Ν.η.37 Στέλεχος Εφέδρων Αξιωματικών Γενικές Διατάξεις ΄Αρθρ.8.-1.Το χρονικό διάστημα των ευρισκομένων εκτός Στρατεύματος Εφέδρων Αξκών υπολογίζεται από την επομένη της ημερομηνίας που απολύθηκαν από τις τάξεις του Στρατού μετά την εκπλήρωση της κανονικής τους θητείας, μέχρι την ημερομηνία καταθέσεως της αιτήσεως περί ανακατατάξεώς του στην αρμόδια Στρατιωτική Αρχή. 2.Οι διατάξεις του Α.Ν. 833/37 «Περί Στελέχους Εφέδρων Αξιωματικών του κατά Γην Στρατού» περί λογιζομένου και μη ως χρόνου πραγματικής Στρατιωτικής υπηρεσίας έχουν ανάλογη εφαρμογή και για τους ανακαταταγμένους Εφέδρους Αξιωματικούς. 3.Για την αποδοχή ή μη των υποβαλομένων αιτήσεων ανακατατάξεως αποφασίζει ο Αρχηγός του Γενικού Επιτελείου Στρατού. Τελικές Διατάξεις ΄Αρθρ.9.-1.Η με αριθ. Φ. 415/64/195345/6.8.73 απόφ. Πρωθυπουργού και ΥΕΘΑ ως και κάθε άλλη προγενέστερη διάταξη επί του αυτού αντικειμένου καταργούνται (ανωτ. αριθ. 29). 2.Διοικητικές και Ερμηνευτικές Οδηγίες για την εφαρμογή της απόφασης αυτής εκδίδονται, εφόσον απαιτηθούν, από το 1οΕΓ και την Δνση Στρατολογικού του Γενικού Επιτελείου Στρατού. 3.Η απόφαση αυτή να δημοσιευθεί στην Εφημερίδα της Κυβερνήσεως και να ισχύσει από τη δημοσίευσή της. 